CELEX: 31997Y0918(01)
Language: el
Date: 1997-03-21 00:00:00
Title: Απόφαση της 21ης Μαρτίου 1997 σχετικά με την πρόσβαση του κοινού στα έγγραφα του Ευρωπαϊκού Οργανισμού Περιβάλλοντος

Avis juridique important

|

31997Y0918(01)

Απόφαση της 21ης Μαρτίου 1997 σχετικά με την πρόσβαση του κοινού στα έγγραφα του Ευρωπαϊκού Οργανισμού Περιβάλλοντος  

Επίσημη Εφημερίδα αριθ. C 282 της 18/09/1997 σ. 0005 - 0007

Απόφαση της 21ης Μαρτίου 1997 σχετικά με την πρόσβαση του κοινού στα έγγραφα του Ευρωπαϊκού Οργανισμού Περιβάλλοντος (97/C 282/04)Αιτιολογική έκθεση1. Σύμφωνα με τον κανονισμό (ΕΟΚ) αριθ. 1210/90 του Συμβουλίου, της 7ης Μαΐου 1990, για την ίδρυση του Ευρωπαϊκού Οργανισμού Περιβάλλοντος και του ευρωπαϊκού δικτύου πληροφοριών και παρατηρήσεων (1), ένα από τα καθήκοντα του Οργανισμού είναι «να εξασφαλίζει την ορθή ενημέρωση του κοινού σχετικά με την κατάσταση του περιβάλλοντος» (άρθρο 1 παράγραφος 2). Σύμφωνα με αυτή τη γενική διατύπωση, ο Οργανισμός είναι υπεύθυνος για την εξασφάλιση «της ευρείας διάδοσης αξιόπιστων πληροφοριών σχετικά με το περιβάλλον» (άρθρο 2 στοιχείο vi).2. Δεδομένου ότι η ελεύθερη πρόσβαση στις πληροφορίες που διαθέτουν οι δημόσιες αρχές των κρατών μελών σχετικά με το περιβάλλον θα βελτιώσει την προστασία του περιβάλλοντος, η πρόσβαση στα έγγραφα που έχουν στην κατοχή τους τα κράτη μέλη εξασφαλίζεται στο πλαίσιο της οδηγίας 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πρόσβαση σε πληροφορίες που αφορούν το περιβάλλον (2).3. Στις 6 Δεκεμβρίου 1993, το Συμβούλιο και η Επιτροπή της Ευρωπαϊκής Ένωσης ενέκριναν ένα κώδικα συμπεριφοράς όσον αφορά την πρόσβαση του κοινού σε έγγραφα του Συμβουλίου και της Επιτροπής (3). Λίγο αργότερα, και τα δύο θεσμικά όργανα, εφαρμόζοντας αυτόν τον κώδικα συμπεριφοράς, εξέδωσαν αποφάσεις σχετικά με την πρόσβαση του κοινού στα έγγραφά τους (4).4. Έως σήμερα, ο Οργανισμός εφάρμοζε την απόφαση της Επιτροπής κατ' αναλογία. Ωστόσο, εφόσον αποτελεί πλέον νομικό πρόσωπο και διαθέτει νομική αυτονομία, δεν δεσμεύεται από τις προαναφερθείσες αποφάσεις και, κατά συνέπεια, είναι απαραίτητο να εκδώσει τη δική του σειρά κανόνων σχετικά με την πρόσβαση του κοινού στα έγγραφα του Ευρωπαϊκού Οργανισμού Περιβάλλοντος.Είναι ιδιαίτερα εμφανές ότι οι κανόνες αυτοί ακολουθούν στενά τους κανόνες που έχουν εκδοθεί από το Συμβούλιο και την Επιτροπή. Σύμφωνα με την αρχή της νομικής αυτονομίας, η απόφαση δεν αναφέρεται στον προαναφερθέντα κώδικα συμπεριφοράς αλλά θα πρέπει να εφαρμόζεται σε ανεξάρτητη βάση.5. Όσον αφορά την ουσία της απόφασης, το σημείο εκκίνησης θα πρέπει να είναι - κι αυτό θα πρέπει να καθίσταται απόλυτα σαφές - ότι ο Οργανισμός είναι αποφασισμένος να επιτρέπει την πρόσβαση στα υφιστάμενα έγγραφα με τον ευρύτερο δυνατόν τρόπο. Σκοπός της απόφασης είναι να καθοριστούν οι κανόνες σύμφωνα με τους οποίους το κοινό θα δικαιούται να υποβάλει αιτήσεις ζητώντας πρόσβαση σε διαθέσιμα έγγραφα χωρίς να απαιτείται να αποδειχθεί η ύπαρξη συμφέροντος. Θα πρέπει να γίνει κατανοητό ότι οι αιτούντες δικαιούνται μόνο να λαμβάνουν ή να συμβουλεύονται τα υφιστάμενα έγγραφα. Ο Οργανισμός δεν υποχρεούται να αναλαμβάνει ερευνητικό έργο ή να παράγει νέα έγγραφα κατόπιν αιτήσεως του κοινού.6. Η πρόσβαση στα έγγραφα (οποιασδήποτε μορφής) θα περιορίζεται κανονικά σε έγγραφα που προέρχονται από τον Οργανισμό. Όσον αφορά άλλα έγγραφα που ενδέχεται να ζητηθούν, οι αιτούντες θα πρέπει να καλούνται να υποβάλουν αίτηση στην αρχή από την οποία προέρχονται τα έγγραφα αυτά.7. Ενώ κανονικά το κοινό θα μπορεί να συμβουλεύεται τα έγγραφα του Οργανισμού εντός του Οργανισμού δωρεάν, ο Οργανισμός θα πρέπει να έχει τη δυνατότητα να χρεώνει ένα μικρό ποσό για φωτοτυπίες εγγράφων που υπερβαίνουν τις 30 σελίδες.8. Ο Οργανισμός θα πρέπει να αρνείται την πρόσβασή σε έγγραφά του υπό ορισμένες συνθήκες, ειδικά σε περιπτώσεις όπου αυτό απαιτείται για λόγους δημοσίου συμφέροντος, προστασίας του ατόμου και της ιδιωτικής ζωής και προστασίας του εμπορικού και βιομηχανικού απορρήτου. Για λόγους συνεκτικότητας, συνιστάται η διατύπωση των εξαιρέσεων αυτών (άρθρο 5) κατά τον ίδιο ακριβώς τρόπο όπως διατυπώνονται και στον κώδικα συμπεριφοράς τον οποίο εξέδωσε το Συμβούλιο και η Επιτροπή.9. Η διαδικασία που ορίζεται από την απόφαση είναι η ακόλουθη:- όλες οι αιτήσεις θα πρέπει να απευθύνονται στο γραφείο του εκτελεστικού διευθυντή. Η διαχείριση όλων των αιτήσεων θα πρέπει να γίνεται υπ' ευθύνη του εκτελεστικού διευθυντή 7- εάν ο οργανισμός προτίθεται να αρνηθεί την πρόσβαση σε ορισμένα έγγραφα, ο αιτών θα πρέπει να ενημερώνεται εγγράφως σχετικά με τους λόγους που οδήγησαν στην απόφαση αυτή. Ο αιτών μπορεί να ασκήσει προσφυγή κατά της συγκεκριμένης απόφασης προς τον πρόεδρο του διοικητικού συμβουλίου. Αναμένεται ότι αυτό θα γίνεται μόνο σε πολύ εξαιρετικές περιπτώσεις 7- εφόσον ο πρόεδρος του διοικητικού συμβουλίου αποφασίσει να απορρίψει την προσφυγή, στην απόφασή του θα πρέπει να δηλώνονται οι λόγοι της απόρριψης και ο αιτών θα πρέπει να ενημερώνεται σχετικά με τη δυνατότητα προσφυγής στο Διαμεσολαβητή βάσει του άρθρου 138Ε της συνθήκης ΕΕ.10. Η απόφαση του διοικητικού συμβουλίου του Ευρωπαϊκού Οργανισμού Περιβάλλοντος έχει εγκριθεί και οφείλει να αποτελέσει αντικείμενο αναθεώρησης μετά από δύο έτη από τον ίδιο φορέα. Θα πρέπει να δημοσιευθεί στην Επίσημη Εφημερίδα των Ευρωπαϊκών Κοινοτήτων (μέρος C - ανακοινώσεις) και να είναι διαθέσιμη στο κοινό.Κείμενο της απόφασηςI. Το κοινό θα πρέπει να έχει την ευρύτερη δυνατή πρόσβαση σε έγγραφα του Οργανισμού, στο πλαίσιο των όρων που θεσπίζονται με την παρούσα απόφαση.Ως «έγγραφα του Οργανισμού» νοούνται οποιαδήποτε υπάρχοντα γραπτά κείμενα, οποιασδήποτε μορφής, τα οποία περιέχουν υφιστάμενα δεδομένα και προέρχονται από τον Ευρωπαϊκό Οργανισμό Περιβάλλοντος. Η απόφαση αυτή δεν ισχύει για έγγραφα που έχουν ήδη εκδοθεί.II. Οι αιτήσεις πρόσβασης σε έγγραφα του Οργανισμού θα πρέπει να αποστέλλονται εγγράφως στον εκτελεστικό διευθυντή του Οργανισμού (5). Οι αιτούντες δεν είναι υποχρεωμένοι να αποδείξουν την ύπαρξη συμφέροντος για την εξασφάλιση πρόσβασης.Οι αιτήσεις θα πρέπει να είναι αρκετά σαφείς και να περιέχουν πληροφορίες οι οποίες θα παρέχουν τη δυνατότητα εντοπισμού του συγκεκριμένου εγγράφου που ζητείται. Όποτε είναι αναγκαίο, ο αιτών θα καλείται να δώσει περαιτέρω πληροφορίες.III. Ο αιτών θα έχει πρόσβαση στα έγγραφα του Οργανισμού είτε συμβουλευόμενος τα έγγραφα αυτά εντός του Οργανισμού είτε με αποστολή ενός αντιγράφου, με δική του επιβάρυνση. Για φωτοτυπίες οι οποίες θα υπερβαίνουν, τις 30 σελίδες χαρτιού, ο Οργανισμός μπορεί να χρεώσει ένα αντίτιμο 10 Ecu, συν 0,036 Ecu ανά σελίδα. Οι επιβαρύνσεις για την αποστολή πληροφοριών σε άλλες μορφές θα καθορίζονται ανά περίπτωση αλλά θα κυμαίνονται εντός λογικών ορίων.Τα έγγραφα θα παρέχονται στη γλώσσα στην οποία διατίθενται, λαμβάνοντας υπόψη την προτίμηση του αιτούντα.Οποιοσδήποτε έχει πρόσβαση σε έγγραφο του Οργανισμού δεν μπορεί να το πουλήσει ή να το διανείμει για εμπορικούς σκοπούς χωρίς προηγούμενη έγκριση. Επιτρέπεται η αναπαραγωγή δημοσιευθέντων εγγράφων, με την προϋπόθεση ότι θα αναφέρεται η πηγή.IV. Η διεκπεραίωση των αιτήσεων θα πραγματοποιείται το συντομότερο δυνατό υπ' ευθύνη του εκτελεστικού διευθυντή.Οι αιτών θα πρέπει να ενημερώνεται εγγράφως μέσα σε διάστημα ενός μηνός, είτε η αίτησή του έχει εγκριθεί είτε ο Οργανισμός προτίθεται να του αρνηθεί την πρόσβαση στα συγκεκριμένα έγγραφα. Στη δεύτερη περίπτωση, ο αιτών θα ενημερώνεται σχετικά με τους λόγους της απόφασης αυτής. Επίσης, θα ενημερώνεται ότι δικαιούται να υποβάλει αίτηση στον πρόεδρο του διοικητικού συμβουλίου για επανεξέταση της πρόθεσης άρνησης της πρόσβασης μέσα σε διάστημα ενός μηνός, πέραν του οποίου θα θεωρείται ότι έχει αποσύρει την αίτησή του.Σε περίπτωση που δεν αποσταλεί απάντηση σε αίτηση που υποβλήθηκε εντός ενός μηνός από την ημερομηνία υποβολής, αυτό ισοδυναμεί με άρνηση. Στην περίπτωση αυτή ο αιτών μπορεί να προσφύγει στον πρόεδρο του διοικητικού συμβουλίου μέσα σε διάστημα ενός μηνός, πέραν του οποίου θεωρείται ότι έχει αποσύρει την αίτησή του.Η απόφαση σχετικά με την αίτηση επανεξέτασης θα λαμβάνεται το συντομότερο δυνατό, το αργότερο εντός δύο μηνών από την ημερομηνία υποβολής της συγκεκριμένης αίτησης. Εάν η αίτηση απορριφθεί, η απόφαση θα πρέπει να αναφέρει τους λόγους στους οποίους αυτή βασίζεται. Παράλληλα, ο αιτών θα ενημερώνεται σχετικά με τη δυνατότητα προσφυγής στο Διαμεσολαβητή, βάσει των διατάξεων του άρθρου 138 Ε της συνθήκης για την ίδρυση της Ευρωπαϊκής Ένωσης.V. Η πρόσβαση σε κάποιο έγγραφο του Οργανισμού δεν θα επιτρέπεται σε περίπτωση που η αποκάλυψη των πληροφοριών που περιέχει θα μπορούσε να υπονομεύσει- την προστασία του δημοσίου συμφέροντος (δημόσια ασφάλεια, διεθνείς σχέσεις, νομισματική σταθερότητα, πρακτικά δικαστηρίου, έλεγχοι και έρευνες),- την προστασία του ατόμου και της ιδιωτικής ζωής,- την προστασία του εμπορικού και βιομηχανικού απορρήτου,- την προστασία των οικονομικών συμφερόντων της Κοινότητας,- την προστασία του απορρήτου, όπως έχει ζητηθεί από το φυσικό ή νομικό πρόσωπο που διέθεσε οποιεσδήποτε πληροφορίες περιέχονται στο έγγραφο ή βάσει των διατάξεων της νομοθεσίας του κράτους μέλους που διέθεσε οποιεσδήποτε από τις πληροφορίες αυτές.Η πρόσβαση σε κάποιο έγγραφο του Οργανισμού μπορεί να μην επιτραπεί προκειμένου να προστατευθεί το απόρρητο των εργασιών του Οργανισμού.VI. Η παρούσα απόφαση θα αναθεωρηθεί μετά από δύο έτη λειτουργίας. Κατά την προετοιμασία της αναθεώρησης αυτής, ο εκτελεστικός διευθυντής θα υποβάλει, σε εύθετο χρόνο, έκθεση προς το διοικητικό συμβούλιο σχετικά με την εφαρμογή της παρούσας απόφασης.VII. Η παρούσα απόφαση θα αρχίσει να ισχύει από την 1η Ιουνίου 1997. Θα δημοσιευθεί στην Επίσημη Εφημερίδα των Ευρωπαϊκών Κοινοτήτων και θα είναι διαθέσιμη στο κοινό.(1) ΕΕ L 120 της 11. 5. 1990, σ. 1.(2) ΕΕ L 158 της 23. 6. 1990, σ. 56.(3) ΕΕ L 340 της 31. 12. 1993, σ. 41.(4) Απόφαση του Συμβουλίου, της 20ής Δεκεμβρίου 1993, σχετικά με την πρόσβαση του κοινού στα έγγραφα του Συμβουλίου (ΕΕ L 340 της 31. 12. 1993, σ. 43), απόφαση της Επιτροπής, της 8ης Φεβρουαρίου 1994, σχετικά με την πρόσβαση του κοινού στα έγγραφα της Επιτροπής (ΕΕ L 46 της 18. 2. 1994, σ. 58), όπως τροποποιήθηκε από την απόφαση της 19ης Σεπτεμβρίου 1996 (ΕΕ L 247 της 28. 9. 1996, σ. 45).(5) Ευρωπαϊκός Οργανισμός Περιβάλλοντος, Kongens Nytorv 6, DK-1050 Κοπεγχάγη, αριθ. φαξ: (+45) 33 36 71 99.